Yunque

Yunque foi unha revista editada en Lugo entre 1931 e 1932.

 Historia e características 
Subtitulado Periódico de vanguardia política, apareceu o 14 de maio de 1931, despois de escindirse do semanario Guión. Dirixida por Ánxel Fole, aínda que tamén participaba nestas tarefas de dirección Francisco Lamas López e Arturo Cuadrado, e confeccionada por Ánxel Johán, continuou a liña do grupo Ronsel. Nela colaboraron Luis Manteiga, Francisco Lamas López, Carlos Martínez-Barbeito, Luís Pimentel, Xulio Sigüenza, Álvaro Cunqueiro, Luís Seoane e Santiago Montero Díaz. As ilustracións estaban asinadas por Luís Seoane, Manuel Colmeiro Guimarás, Carlos Maside, Xosé Eiroa, Romero Boelle, Ánxel Johán e a arxentina Norah Borges. Incluíu artigos de temas socio-políticos de tendencia progresista próxima ao comunismo, ademais de ilustracións dos grandes creadores galegos. Publicou por vez primeira o "Madrigal â cibdá de Santiago" de Federico García Lorca. Cesou co número 6 en outubro de 1932.

 Véxase tamén 
 Bibliografía 

 Ligazóns externas 
 Yunque. Periódico de vanguardia política, Lugo 1931-1932 edición facsímile do Centro Ramón Piñeiro

Categoría:Prensa escrita de Lugo

Categoría:1931 en Galicia